Marija Šerifović
Marija Šerifovič (Марија Шерифовић; g. 1984 m. lapkričio 14 d. Kragujevace) – Serbijos dainininkė, 2007 m. Eurovizijos nugalėtoja. Dainininkės Vericos Šerifović dukra. 2007 m. išrinkta atstovauti Serbijai Eurovizijos dainų konkurse Helsinkyje. Ji pristatė dainą Molitva („malda“), su kuria sėkmingai pasirodė Eurovizijos pusfinalyje ir pateko į finalą. Finale Marija surinko 268 taškus, ir 33 taškais aplenkė antroje vietoje likusią Ukrainą.